作者:洞庭龍君
標題:宴柳毅詩
內容:大天蒼蒼兮大地茫茫，人各有志兮何可思量。狐神鼠聖兮薄社依牆，雷霆一發兮其孰敢當。荷貞人兮信義長，令骨肉兮還故鄉，永言慚愧兮何時忘。上天配合兮生死有途，此不當婦兮彼不當夫。腹心辛苦兮涇水之隅，風霜滿鬢兮雨雪羅襦。賴明公兮引素書，令骨肉兮家如初，永言珍重兮無時無。碧雲悠悠兮涇水東流，傷嗟美人兮雨泣花愁。尺書遠達兮以解君憂，哀冤果雪兮還處其休。荷君和雅兮感甘羞，山家寂寞兮難久留，